740.500

Reglament per la cumissiun da chatscha (RCC)

dals 05-07-2005 (versiun dals 01-06-2017)

sa basond sin l'art. 40 al. 4 da la lescha chantunala da chatscha dals 4 da zercladur 19891)

relaschada da la regenza ils 5 da fanadur 2005

1. Disposiziuns generalas

Cumposiziun, elecziun, perioda d'uffizi

Art.  1 1 La Cumissiun da chatscha sa cumpona da 7 fin 9 commembras e commembers. Il presidi   ha   la   scheffa   u   il   schef   dal   Departament   d'infrastructura,   energia   e mobilitad. * 2 La cumissiun vegn elegida da la regenza. Ils circuls interessads han il dretg da far propostas.

3 La perioda d'uffizi da las commembras e dals commembers da la cumissiun dura maximalmain 12 onns.

Consultaziun da spezialistas e da spezialists

Art.  2 1 Sco spezialistas u sco spezialists prendan part a las sesidas per regla la manadra u il manader   da   l'uffizi   da   chatscha   e   pestga   e   la   collavuratura   cumpetenta   u   il collavuratur cumpetent per il sectur specific "biologia da la selvaschina".

2 En cas da basegn pon ulteriuras expertas u ulteriurs experts vegnir consultads ed incumbensads cun incaricas spezialas.

Secretariat, protocollaziun

Art.  3 1 Cun il secretariat e cun la protocollaziun vegn incumbensà l'uffizi da chatscha e pestga.

2 Il   protocol   sto   vegnir   tramess   a   las   commembras   ed   als   commembers   da   la cumissiun il pli tard 20 dis suenter la sesida.

1) DG 740.000 * tabellas da las modificaziuns a la fin dal relasch

1

740.500

2. Lavurs da la cumissiun

Invitaziun

Art.  4 1 La cumissiun da chatscha sa raduna sin invitaziun da la presidenta u dal president u sche   almain   4   commembras   u   commembers   pretendan   ina   sesida,   inditgond   las tractandas.

2 Mintga commembra u commember da la cumissiun da chatscha po pretender ch'ina fatschenta vegnia tractada. Quai sto vegnir communitgà al secretariat en scrit e cun motivaziun fin il pli tard 20 dis avant la sesida.

3 L'invitaziun sto vegnir fatga almain 10 dis avant la sesida. Davart las singulas tractandas   ston,   uschenavant   che   quai   è   necessari,   vegnir   consegnadas   ina   curta preschentaziun dals fatgs, ina discussiun da la problematica sco er ina proposta.

Medemamain sto la cumissiun vegnir documentada cun inoltraziuns e cun rapports impurtants ch'èn l'object d'ina tractanda. Actas voluminusas pon vegnir exponidas per   che   las   commembras   ed   ils   commembers   da   la   cumissiun   possian   prender invista.

Incumbensas da la cumissiun

Art.  5 1 La Cumissiun da chatscha è ina cumissiun spezialisada. Ella cusseglia la Regenza ed   il   Departament   d'infrastructura,   energia   e   mobilitad   en   tut   las   dumondas impurtantas pertutgant la chatscha.

2 Avant   che   deliberar   las   suandantas   fatschentas   ston   las   autoritads   chantunalas cumpetentas dumandar la posiziun da la cumissiun:

a)

relaschar u adattar disposiziuns impurtantas dal dretg chantunal da chatscha (lescha da chatscha, ordinaziuns da chatscha, prescripziuns da chatscha);

approvar ils plans da prelevaziun;

designar asils da selvaschina;

approvar dumondas da la tgira da la selvaschina.

b)

c)

d)

Ils rendaquints annuals da tgira ston vegnir suttamess a la cumissiun per prender enconuschientscha.

3 Las   opiniuns   da   maioritad   e   da   minoritad   da   la   cumissiun   davart   singulas fatschentas   vegnan   registradas   en   il   protocol.   Sche   la   regenza   è   cumpetenta d'approvar ina fatschenta, vegn agiuntà il protocol da la sesida a las actas da la regenza.

Obligaziun da tegnair secret

Art.  6 1 La   presidenta   u   il   president   fixescha,   sche   ed   en   tge   dimensiun   che   singulas fatschentas ston vegnir tractadas cun discreziun.

2

740.500

3. Disposiziuns finalas

Dretg cumplementar

Art.  7 * 1 Uschenavant che quest reglament na fixescha nagut auter, vala l'ordinaziun davart las collavuraturas ed ils collavuraturs en uffizi accessoric dal chantun Grischun2).

Art.  8 Entrada en vigur 1 Quest reglament entra en vigur il 1. d'avust 2005.

2) DG 170.420

3

740.500

Tabella da las modificaziuns - tenor conclus

Conclus 05-07-2005 17-11-2009 28-02-2017

Entrada en vigur 01-08-2005 01-01-2010 01-06-2017

Element relasch Art. 7 Art. 1 al. 1

Modificaziun emprima versiun revisiun totala midada

Publicaziun en la CUL - - 2017-009

4

740.500

Tabella da las modificaziuns - tenor element

Element relasch Art. 1 al. 1 Art. 7

Conclus 05-07-2005 28-02-2017 17-11-2009

Entrada en vigur 01-08-2005 01-06-2017 01-01-2010

Modificaziun emprima versiun midada revisiun totala

Publicaziun en la CUL - 2017-009 
5